喺好多時，標得太仔細其實冇意義，例如英文嘅 t 尾音可以 ｢讀埋尾音｣或者 ｢好似入聲咁讀｣，對聽得明嘅人，聽落冇分別，即係語義冇影響，即係話，其實只要標 ｢概念上係 t 音｣ 就得，另外，喺英文，一個音素實際上用邊個單音發音，好多時都係取決於個音喺個字嘅邊個位，變咗標實際嘅單音好多時係無謂，不過前提係要知道係邊隻語言，因為唔同語言嘅音素都唔同。